Bya Martin Ndijjo ne Josephat Sseguya
EKITONGOLE kya KCCA ekikulemberwa egendereddwaamu okuzza ekibuga kino ku mulembe nga tekiriimu nfuufu, ebisooto, ebinnya, okumalawo obulippagano, okukendeeza endwadde eziva ku nfuufu nga sennyiga n’ebirala.
Omwogezi wa KCCA, Peter Kauju yategeezezza nti obuwumbi 60 okuva mu gavumenti bwe bussiddwaawo okukola ku nguudo 26 mu munisipali za Kampala nnya (4) okuli Nakawa, Makindye Kawempe ne Lubaga.
“We twayingira mu ofi isi twasanga enguudo nnyingi nga ziri mu mbeera mbi naye mu bbanga ettono lye twakamalamu tusobodde okukola ku ziwerako ne zifuuka ez’omulembe era tukyagenda mu maaso n’omulimu guno,” Kauju bwe yategeezeza.
Leero tukuleetedde enguudo KCCA z’egenda okusookerako mu munisipaali ez’enjawulo omuli Lubaga ne Nakawa.
NAKAWA
Ku nguudo 26 ze bagenda okukola Nakawa erinako enguudo 15 ng’ezimu baatandise ddala okuzisenda n’okuyiwa amayinja ga kolansi Enguudo ezigenda okukolebwa kuliko;
- Kintu/Kitintale Road – oluva ku luguudo lwa Portbell road okutuuka ku Kireka Road.
- Kamuli Link/Ndagire Road – okuva ku nkulungo y’e Nalya okutuuka ku Banda circular.
- Cannon Ntinda road – okuva e Kyambogo okutuuka ku Kiwatule Road
- Circular drive – okuva ku Martyrs road okutuuka ku Valley Drive
- Corporation – okuva ku Martyrs road okutuuka ku Friendship road
- Martyr’s Road- okuva ku Muwanga road okutuuka ku Corporation road
- Access 2 - okuva ku Corporation Road okutuuka ku Circular Road
- UNEB Access - okuva ku Ntinda Road okutuuka Matyr’s road
- Radio Maria - okuva ku Biina Road okutuuka ku Tank hill Road
- Mutungo-1 - okuva ku Tank hill okutuuka ku Ring Road
- Buvuma - okuva ku Port Bell road okutuuka ku Luzira Prison Gate.
Ekkubo erigenda okukolebwa erya Old Masaka okutuuka e Kitebi nga
liva e Nateete ku ttaano okutuuka e Kitebi nga bwe lufaanana.
Abatuuze mu bitundu omuyita enguudo zino balaze essanyu ne bagattako n’okwebaza Muky. Jennifer Musisi olw’okubalowoozako abawonye ekizibu ky’enfuufu n’ebinnya.
Kyokka waliwo abalala abagamba nti si bamativu n’ebigenda mu maaso nga n’abamu emitima gibeewanise oluvannyuma lw’okutegeeza nga bwe bagenda okubamenya n’abamu okusengulwa mu kaweefube w’okugaziya enguudo zino.
Oluvannyuma lwa KCCA okutegeeza nga bw’etegenda kuliyirira bantu bano tewannabaawo nteekateeka ekolebwa okuzuula muwendo omutuufu ogw’abantu abagenda okukosebwa kyokka kitebeerezebwa nti mu Nakawa basoba mu 500.
Muhammad Ddungu akulira eby’enkulaakulana mu muluka gwa Luzira omuyita ezimu ku nguudo ezikolebwa agamba nti “ Ffe ng’abakulembeze wansi, KCCA egaanyi okukola naffe.
Tetufunangako kumanyisibwa mu butongole ku bigenda mu maaso. Abakola enguudo tubeekangidde mu bintu gye bakola.
Kati basuubira tunaasobola tutya okutuukiriza obuvunaanyizibwa bwaffe obw’okulondoola emirimu egikolebwa?
Yagasseeko nti bafunye abantu bangi ababatuukira nga beemulugunya ku ky’okumenyebwa amayumba nti kyokka ne bano tebalina kya kubakolera kubanga ekikwata ku pulojekiti eno KCCA yabyesigaliza.
Ye kansala Meddie Mutumba yategeezezza nti basiima KCCA okubakolera enguudo wabula omulimu guno okukolebwa obulungi balina okwebuuza n’okusomesa abantu.
Enfuufu ku kkubo lya Old Masaka
LUBAGA
Eno nayo abaayo bagamba nti basanyufu olwa KCCA okubakolera ku nguudo ezaawomoggoka kyokka waliwo n’abalala abatasanyuse.
W’osomera bino ng’enteekateeka eno ekwajja nga n’olumu ku nguudo ze batandise okukola lwe lwa Gomotoka oluva e Kabusu Road (awasiikirwa empuuta) okutuuka ku Mugwanya Road.
Endala mulimu;
- Mutundwe – okuva ku Kitebi Road okutuuka ku Old Masaka Road
- Weeraga - okuva ku Lubiri Ring Road okutuuka ku Masaka/kibuye Road. Lwa kolasi kyokka nga lujjude ebinnya. Wansaso – okuva ku Old Masaka okutuuka ku Muzito.
We batandise okukolebwa awamu waliyo abakaayana nga bagamba nti, baabasazeeko ebitundu by’empya zaabwe, ebikomera baabisudde ate nga n’amayumba gennyini baagakekeseeko ebitundu.
Attas Lubega ow’e Lubaga mu Luka zooni ku luguudo Gomotoka y’omu ku baasendeddwaako ekitundu ky’ennyumba ye.
Yategeezezza nti, baabadde baagala okusisinkana aba KCCA babaliyirire kyokka ne bategeezebwa nti buli aliyirirwa asooka kulaga pulaani kwe yazimbira ennyumba ye.
Ekkubo lino libadde ffunda kyokka nga KCCA egamba nti baagala kuligaziya okukendeeza ku kalippagano k’enkulungo, emmotoka eziva mu Ndeeba we zisisinkana eziva e Kitebi n’e
Nalukolongo awo ku bbaala ya MM.
Bukedde yabadde ayitaayita e Mutundwe ku lw’e Kitebi olugenda okukolebwa nga luva ku lw’e Masaka olukadde e Nateete-Ku Ttaano n’asanga takisi nnamba UAH 829M atomeddwa loole lwa kkubo kubeera ffunda ate owa loole n’akola effujjo n’agireega emisinde ekyawalirizza okutomera takisi.
EZIGENDA OKUKOLEBWA E KAWEMPE
Zino ziri ssatu(3)
- Lugoba Road- okuva ku Bombo Road okutuuka ku Nabweru Road.
- Bahai Road – okuva ku Gayaza Road okutuuka ku Bukoto Kisasi Road.
- Kyebando Central – okuva ku Kyebando ring.
MAKINDYE
Enguudo nnya (4) ze zigenda okukolebwa ze zino,
- Go-down- okuva ku Fifth Street okutuuka ku Namuwongo Road Bukasa ring- okuva ku Tank Hill Road okutuuka ku Kisugu Road.
- Kibuli Road – okuva ku Mukwano okutuuka ku Mbogo Church Road – okuva ku Lukuli Road okutuuka ku Mobutu Road.
lug_Latn lug_Latn lug_Latn lug_Latn lug_Latn ayr_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn nya_Latn lug_Latn lug_Latn lug_Latn lug_Latn lug_Latn knc_Latn yor_Latn lug_Latn lug_Latn lug_Latn